section_heading: Klupska karijera
paragraph_text: U ljeto 2016. godine Hajduk ga dovodi na posudbu uz opciju otkupa ugovora na kraju sezone.<ref> Za Hajduk je debitirao u utakmici drugog pretkola Europske lige protiv rumunjskog CSMS Iașija koja je završila remijem od 2:2. Odigrao je svih 90 minuta, a direktni je krivac za prvi gol rumunjskog kluba.<ref> Svoj prvi pogodak za Hajduk je zabio u gostujućoj pobjedi od 3:0 nad ukrajinskom Oleksandrijom u prvoj utakmici trećeg pretkola Europske lige.<ref>  Najupečatljiviju utakmicu za Hajduk je odigrao u play-offu Europske lige protiv telavivskog Maccabija kada je zabio oba Hajdukova pogotka u regularnom dijelu utakmice, a onda promašio ključni jedanaesterac u raspucavanju čime je Hajduk ispao iz Europske lige.<ref>   Po završetku sezone 2016./17. napustio je Hajduk, jer je klub odlučio da neće otkupiti njegov ugovor te se vratio u Inter Zaprešić.<ref> Dana 5. kolovoza 2017. godine Inter Zaprešić je objavio da je Ćosić nakon samo dvije odigrane utakmice po povratku s posudbe iz Hajduka otišao u norveški Haugesund.<ref>